ЧРЕЗ

Председателя на

Народното събрание

ДО

Заместник министър-председателя по европейските фондове и икономическата политика

г-н Томислав Дончев

**П И Т А Н Е**

от Мартин Димитров и Петър Славов

 народни представители от ПГ на Реформаторския блок

на основание чл. 90, ал.1 от Конституцията на Република България и чл.94, ал. 1 от ПОДНС внасяме питане

ОТНОСНО:***Политика на Министерски съвет за либерализиране на режима на дейност на данъчните складове, в това число и за сключване на междуправителствени спогодби по директива 2008/118/ЕО.***

**УВАЖАЕМИ ГОСПОДИН ЗАМЕСТНИК МИНИСТЪР-ПРЕДСЕДАТЕЛ,**

Директива 2008/118/ЕО дава възможност държавните-членки на ЕС да сключват междуправителствени споразумения, съгласно които се либерализира режимът на данъчните складове и да се облекчат изискванията към търговците по отношение минималните запаси, които те трябва да съхраняват във всеки склад. Последното би било особено полезно при данъчните складове за горива, тъй като ще даде възможност на веригите от съседна Гърция и Румъния, разполагащи и с рафинерии в тези страни, да въвеждат горива на територията на Република България от собствените си данъчни складове в тези страни членки и така да засилят конкуренцията на пазара, а оттам-и да се намалят цените.

Крайно любопитен факт е, че още към 2011г. само 3 страни от ЕС не са имали сключени такива споразумения и едва ли ще Ви изненадам посочвайки, че България попада сред тези страни. Не бих се учудил, ако към настоящия момент страната ни е останала единствената държава-членка на ЕС, която няма сключено такова споразумение.

Предвид гореизложеното,

**Уважаеми господин Вицепремиер,**

Моля да отговорите на следното питане:

**Считате ли, че правителството трябва да предприеме конкретни политики за сключване в кратки срокове на подобни междуправителствени споразумения - първо със съседните, а след това и останалите държави от ЕС за либерализиране на режима на данъчните складове и за облекчаване на изискванията за съхраняване на запаси от горива от търговците с цел засилване конкуренцията на пазара на горива и намаляване на цените?**

София, 03.09.2015г. **Мартин Димитров:**

 **Петър Славов:**

 Народни представители от ПГ на РБ